Jonni Aromaa (J. Huimapää). Kuva: Antti Haanpää, 2017.
**Jonni Aromaa** eli **J. Huimapää** (s. 1962 Tuusula) on laulaja, joka aloitti uransa 1980-luvun lopulla 1950–1960-lukujen käännösiskelmillä. Taiteilijanimi on lainattu Jonni Huimapää (Johnny Hazard) -sarjakuvasta. Aromaa on Yleisradion kulttuuritoimittaja. 

Ensilevyn *Kun kasvosi näin* julkaisi Musiikki-Fazer vuonna 1989. Levyn tuotti Jaakko Salo. Yhtye hajosi, kun Aromaa lähti opiskelemaan ulkomaille.

Palattuaan Suomeen hän jatkoi iskelmälaulajana Sonora-orkesterin solistina ja esiintyi yhteisillä keikoilla muun muassa Brita Koivusen ja Pirkko Mannolan kanssa. J. Huimapää & Sonora-orkesteri on mukana *Onnellisten kotimaa* -teemalevyllä (1992). Orkesteria johti Hepa Halme. 

Iskelmät vaihtuivat laulelmiin 1990-luvun puolivälissä, ja J. Huimapää alkoi esittää muun muassa Kaj Chydeniuksen sävellyksiä Vaaralliset jouset -jousikvartetin solistina. Kokoonpano esiintyi muun muassa Helsingin juhlaviikoilla.

J. Huimapää ja Tanssiorkesteri. Vasemmalta: Hannu Tikka, Jarmo "Elukka" Eskelinen, Kari Kukkola ja Marko von Konow. Edessä J. Huimapää. Kuva. Riitta Sourander, 1989.
J. Huimapää oli mukana kirjallisen laululiikkeen hengessä toteutetussa Vorwärts!-konserttisarjassa. Se poiki vuonna 1994 *Saa uskaltaa* -levyn, jolla J. Huimapää laulaa kappaleen "*Puhu minulle rakkaudesta*" Riku Niemen johtaman Avanti!-orkesterin solistina. Oululainen Jeata Juustinen ohjasi siitä 2000-luvun alussa videon, joka oli mukana Oulun musiikkivideofestivaaleilla. Samoihin aikoihin teatterinjohtaja Pekka Milonoff houkutteli J. Huimapään vielä kerran parrasvaloihin. Tuloksena syntyi KOM-ravintolaan tehty ohjelmallinen lauluilta "Jotain jäi kertomatta". Esityksen kappaleet, käännösiskelmät ja laulelmat, sovitti kahdelle kitaralle Sibelius-Akatemian jazzlinjan kasvatti Kalle Kalima.

J. Huimapää ja Tanssiorkesteri koottiin uudelleen Karkkilan Sunset Beach Partyn lavatansseihin Hotelli Oivaan vuonna 2003. Yhtye teki alkuperäiskokoonpanossa seuraavan keikan elokuussa 2014 Helsingin Satakuntatalolla. Silloin tuli kuluneeksi 25 vuotta *Kun kasvosi näin* -levystä. 

Aromaa alkoi esiintyä uudestaan laulajana vuonna 2018. Hän konsertoi yhdessä säveltäjä-muusikko Jussi Tuurnan kanssa (piano) .

J. Huimapää ja Tanssiorkesteri
------------------------------

### Kokoonpano

* J. Huimapää (Jonni Aromaa), laulu
* Jarmo "Elukka" Eskelinen, rummut
* Marko von Konow, kitara
* Kari Kukkola, kitara
* Hannu Tikka, basso

Lähteet
-------

1. ↑  Suomen äänitearkisto r. y. *www.aanitearkisto.fi*. Viitattu 21.10.2018. [vanhentunut linkki]
2. 1 2 3 4 5  Lähde: Jonni Aromaa
3. ↑  [ Hakutulos levymerkille 
Amt amt 2043 ( lp )] *www.aanitearkisto.fi*.  Arkistoitu 21.10.2018. Viitattu 21.10.2018.
4. ↑  Suomi rakastaa - Juhlaviikot *Juhlaviikot*.  Arkistoitu 4.11.2018. Viitattu 4.11.2018.
5. 1 2  Jonni Aromaa *Aleksanterin teatteri*.  Arkistoitu 21.10.2018. Viitattu 21.10.2018.
6. ↑  Fono.fi - Äänitetietokanta *www.fono.fi*. Viitattu 21.10.2018.
7. ↑  Antti Alanen: Antti Alanen: Film Diary: Oulu Music Video Festival 23-26 Aug 2001: National Competition *Antti Alanen*.  23.8.2001. Viitattu 21.10.2018.
8. ↑  Sunset Beach Party esiklubi: Sakari Kuosmanen, Freud, Marx, Engels & Jung, J. Huimapää & Tanssiorkesteri, Hörhö-klubi & Yrjänä Sauros @ Hotelli Oiva, Karkkila 18.07.2003 - keikkatiedot ja liput | Meteli.net *METELI*. Viitattu 21.10.2018.
9. ↑  J. Huimapää ja Tanssiorkesteri *en-gb.facebook.com*. Viitattu 21.10.2018. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |